I944 соналъул Февралалда цойги росабигун цадахъ ГIурисел гочинарун рукIана Чачаназул Гиляны абулеб росуде, Ножай Юртовский районалде. Жидерго ракьалги минабиги чIунтизе тун рукIана I957 соналда Чачаналдаса тIад руссун рачIинегIан. Гьел рукIана росдае бищунго захIматал сонал. Чачаналда хвана гIемерал гIадамал, хассго гIисин лъимал, тIад руссун рачIиндал ГIурисез цIидасан разе ккана минаби, гIуцIцIизе ккана магIишат. Амма гIурисел гьеб захIмалъиялъ къуркьичIо, жамагIат гъункана ва щула гьабуна. Жакъа къоялдаги гIурисез мустахIикъаб гIахьаллъиги асарги гьабула районалъулги Дагъистаналъулги жамгIияб ва миллияб хIалтулъ.